Document ID: 31987R1958

NEUVOSTON ASETUS (ETY) N:o 1958/87,
annettu 2 päivänä heinäkuuta 1987,
herneitä, härkäpapuja ja makeita lupiineja koskevien erityistoimenpiteiden yleisistä säännöistä annetun asetuksen (ETY) N:o 2036/82 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on viimeksi muutettuna asetuksella (ETY) N:o 3127/86(), ja erityisesti sen 4 a artiklan,
ottaa huomioon komission ehdotuksen(),
sekä katsoo, että
nykyisessä valuuttatilanteessa, johon liittyy tiettyjen yhteisön valuuttojen nopea ja merkittävä kehitys ja jossa ei ole valuuttojen tarkistusjärjestelmää, yhteisössä korjattuja herneitä, härkäpapuja ja makeita lupiineja ei voida myydä tavanomaisissa olosuhteissa; nämä vaikeudet olisi vältettävä säätämällä käytettävistä tuotteista kannettavien tai niille myönnettävien erotusmäärien järjestelmän soveltamisesta; näiden erotusmäärien olisi otettava huomioon tosiasiallisten valuuttakurssien vaikutukset kyseisten tuotteiden hintoihin eri jäsenvaltioissa, ja
on suotavaa säätää tarkistuksista ainoastaan, jos valuutta-arvojen erot johtavat sellaisiin tuotteiden kaupan suuntauksiin, jotka häiritsevät tai ovat vaarassa häiritä markkinoita; tämän vuoksi on syytä säätää erojen vaihteluvälistä erotusmääriä sovellettaessa ja muuttaa vastaavasti asetus (ETY) N:o 2036/82(), sellaisena kuin se on viimeksi muutettuna asetuksella (ETY) N:o 3527/86(),
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 2036/82 artikla seuraavasti:
"12 a artikla
1. Asetuksen (ETY) N:o 1431/82 3 artiklan 1 ja 2 kohdassa tarkoitetun tuen määriä korotetaan tai alennetaan erotusmäärillä, jotka lasketaan seuraavien kohtien mukaisesti.
2. Erotusmäärät määritetään ottaen huomioon seuraavien tekijöiden vaikutus hintoihin:
a) niiden jäsenvaltioiden osalta, joiden valuutat poikkeavat toisistaan enintään 2,25 prosenttia, prosenttiosuus, joka edustaa seuraavien kurssien erotusta:
- yhteisessä maatalouspolitiikassa käytettävä muuntokurssi
ja
- keskuskurssista johdettu muuntokurssi, johon sovelletaan maatalousalaa koskevista valuutan tasausmaksuista 11 päivänä kesäkuuta 1985 annetun neuvoston asetuksen (ETY) N:o 1677/85(2) 6 artiklan 3 kohdassa tarkoitettua kerrointa;
b) muiden kuin a alakohdassa tarkoitettujen jäsenvaltioiden osalta prosenttiosuuksien keskiarvo, joka edustaa seuraavan suhteen ja kurssin erotusta:
- sellaisen muuntokurssin, jota käytetään yhteisessä maatalouspolitiikassa kyseisen jäsenvaltion valuutalle, ja jokaisen a alakohdassa tarkoitetun jäsenvaltion valuutan a alakohdassa säädetyllä kertoimella sovelletun keskuskurssin suhde
ja
- kyseisen jäsenvaltion valuutan avista-vaihtokurssi suhteessa jokaiseen a alakohdassa tarkoitetun jäsenvaltion valuuttaan, joka on noteerattu määritettävänä aikana.
Erotusmäärien laskemiseksi voidaan edellä tarkoitettuja valuutta-arvojen erotuksia kuitenkin pienentää viiden pisteen vaihteluvälillä.
3. Komissio vahvistaa erotusmäärät. Niitä muutetaan aina, kun 2 kohdassa tarkoitetut erotukset eroavat vähintään yhdellä pisteellä edellisessä vahvistamisessa käytetystä prosenttiosuudesta.
4. Yksityiskohtaiset säännöt tämän artiklan soveltamisesta, mukaan lukien sovellettavan vaihteluvälin vahvistaminen, annetaan asetuksen (ETY) N:o 1117/78 12 artiklassa säädettyä menettelyä noudattaen.
(2) EYVL N:o L 164, 24.6.1985, s. 6"
2 artikla
Jos on tarpeen helpottaa siirtymätoimenpiteillä siirtymistä voimassa olevasta järjestelmästä tässä asetuksessa säädettyyn järjestelmään, näistä toimenpiteistä säädetään asetuksen (ETY) N:o 1117/78 12 artiklassa säädettyä menettelyä noudattaen. Niitä sovelletaan ainoastaan sinä aikana, joka tarvitaan helpottamaan siirtymistä järjestelmästä toiseen.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan herneisiin, härkäpapuihin ja makeisiin lupiineihin, joiden tunnistamishakemukset jätetään 1 päivästä lokakuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 1987.

Labels: 17
19
6